La investigació de la Zona Franca de Paterna comença este divendres
14/07/2015

# La investigació de la Zona Franca de Paterna comença este divendres

[![Terrenos de la Zona Franca](/images/noticias/recurso/zona-franca.jpg)](/images/noticias/recurso/zona-franca.jpg)

14.07.2015

L’alcalde de Paterna, Juan Antonio Sagredo ha convocat per a este divendres la primera Mesa de Treball que estudiarà i investigarà tota la informació i documentació que hi haja en l’Ajuntament respecte al projecte de Zona Franca de l’anterior equip de govern.

Amb la celebració d’esta primera reunió, a la qual assistiran els representants designats per cada un dels grups polítics municipals a més de les tinentes d'alcalde d’Urbanisme i Infraestructures, Sagredo pretén arribar al fons d’este polèmic assumpte com més prompte millor bé per a determinar les responsabilitats polítiques sobre els gastos i la situació actual del projecte i per a donar-li carpetada o, en el cas que fóra viable socialment, econòmicament i mediambientalment, sotmetre-ho a consulta ciutadana també tan ràpidament com siga possible.

Per a esta primera reunió, es posarà sobre la taula tota aquella informació existent en cada un dels departaments del consistori i empreses públiques dependents d’ell la busca i recopilació del qual va ordenar tot just arribar a l’Alcaldia. I és que l’objectiu de Sagredo és analitzar, de manera conjuntament i obertament amb tots els integrants d’esta mesa de treball, cada un dels documents que tinguen a veure amb esta zona lliure d’aranzels.

A este respecte, Juan Antonio Sagredo ha tornat a afirmar que, fins ara, cap grup, excepte l’anterior equip de govern, havia pogut estudiar tota la informació existent respecte a la Zona Franca ja que “ni tan sols existia un expedient propi, sinó que anava més enllà i la documentació es troba articulada per mitjà d’expedients en diferents àrees, comandes a GESPA, acords de Junta de Govern Local i inclús actuacions desenrotllades des de l’Agència Local d’inversions o directament des de l’anterior Alcaldia”.

Així mateix, l’alcalde ha insistit en la importància d’esta Mesa de Treball, no sols per coherència amb els projectes heretats i responsabilitat amb la ciutadania, sinó també com a “ferramenta de la transparència i la pluralitat” que pretén posar en pràctica.